**Zoznam a vyhodnotenie vznesených pripomienok z verejnej konzultácie**

|  |
| --- |
| k návrhu metodiky „Podmienky dovolených lineárnych zmien činného výkonu pre blok LFC SEPS podľa čl. 137 ods. 4 Nariadenia SOGL“. |
| **Čl.** | **Znenie pripomienky** | **Odôvodnenie pripomienky** | **Odpoveď SEPS** | **Zapracovanie do návrhu podmienok** |
| **Všetky články** | *Chýba špecifikácia pojmov „jednotka na výrobu elektriny“, „výrobné zariadenie“, „skupina zariadení“ a vzťahov medzi nimi.* | Nie je jasné, pod ktorý pojem zaradiť generátor, elektráreň, prípadne fiktívny alebo virtuálny blok. | Definície sú v definíciách SOGL č. 3 (10) a (11). | [NIE] |
| **Článok 4** | *Obmedzenie jednotlivej skokovej zmeny maximálne do výšky 25% Pmax je nedostatočné.* | Pri nábehu generátora z nulového výkonu pri prifázovaní je možné nabehnúť minimálne na 50% Pmax a viac. V prípade jeho nábehu do nového fiktívneho bloku dôjde k porušeniu podmienky. | V prípade, že všetky generátory fiktívneho bloku sú pripojené do jedného spoločného miesta pripojenia, tak za Pmax sa považuje súčet Pmax týchto generátorov. Výška 25% je z tohto hľadiska dostatočná. | [NIE] |
| **Článok 4** | *Akým spôsobom budú subjektu zúčtovania kompenzované vyvolané náklady na odchýlku pri lineárnych zmenách činného výkonu jednotiek na výrobu elektriny?* | Lineárne zmeny činného výkonu jednotiek na výrobu elektriny môžu spôsobovať dodatočnú odchýlku subjektu zúčtovania. | SO GL ani EB GL nepožadujú pri lineárnych zmenách špeciálne zohľadnenie pri zúčtovaní odchýlok. Na základe našich analýz dopad zavedenia lineárnych zmien minimálny. Opatrenie je technicky orientované s cieľom dosiahnuť zlepšenie bezpečnosti a spoľahlivosti prevádzky synchrónnej oblasti Kontinentálna Európa a bloku LFC SEPS. Pri zmene výkonu zariadenia vzniká vždy odchýlka či s lineárnymi zmenami alebo bez nich. Náš predložený návrh ponecháva prevádzkovateľovi výrobnej jednotky alebo skupiny jednotiek pomerne veľkú časovú flexibilitu na vykonanie zmeny výkonu, keď našim jediným časovým obmedzením je aby minimálny čas medzi jednotlivými skokovými zmenami bol dlhší ako 2,5 minúty. Táto možnosť dáva dostatočný priestor, aby si prevádzkovateľ rozložil zmenu výkonu tak, aby nemala negatívny dopad na jeho odchýlku.  | [NIE] |
| **Článok 3** | *Lineárne zmeny činného výkonu jednotiek na výrobu elektriny sa uplatňujú v prípade plánovanej zmeny výroby. Čo sa rozumie plánovanou zmenou výroby? Budú umožnené neplánované zmeny výroby pri riadení bilančnej skupiny, alebo výpadku zariadení?**V prípade, že neplánované zmeny výroby nebudú umožnené, akým spôsobom budú subjektu zúčtovania kompenzované vyvolané náklady na odchýlku, ktorú nebude možné riadiť neplánovanými zmenami výroby?* | Neumožnenie neplánovaných zmien výroby jednotiek na výrobu elektriny kedykoľvek v čase môže spôsobovať zvýšené náklady na odchýlku subjektu zúčtovania. | Plánovaná zmena výroby je zmena výroby vyplývajúca z poslednej platnej prípravy prevádzky. Opatrenie sa netýka náhodných neplánovaných zmien výroby. | [NIE] |
| **Všetky články** | *Z akého dôvodu neboli lineárne zmeny činného výkonu jednotiek na výstupe zavedené aj pre odberné jednotky?* | Článok 137 ods. 4 Nariadenia SOGL pojednáva okrem jednotiek na výrobu elektrickej energie aj o odberných jednotkách. | Na základe našich analýz zmeny odberu neprispievajú k deterministickým odchýlkam frekvencie a FRCE. | [NIE] |